section_heading: Glumačka postava
paragraph_text: Glumcima je obično ponuđen ugovor u trajanju od pet do šest godina, ali počevši sa sezonom 1999./2000., novi su članovi bili vezani novim ugovorima koji nakon druge godine NBC-u dopuštaju da preuzme SNL-ovog člana i postavi ga u neki od svojih sitcoma. Članovima je dopušteno odbiti prve dvije ponude ali moraju prihvatiti treću ponudu za sitcom, čiju dužinu ugovora diktira NBC, s mogućim trajanjem i do šest godina. Ovaj su potez kritizirali menadžeri mladih talenata koji smatraju da tako glumački član može biti zadržan u NBC-u i do dvanaest godina. U ugovorima je također opcija da glumac sudjeluje u tri filma u produkciji SNL Films, tvrtke u vlasništvu NBC-a, Paramount Picturesa, i Lorna Michaelsa. Navodno su novi ugovori napravljeni nakon što su se mnogi bivši članovi poput Myersa i Sandlera proslavaili SNL-u da bi prešli u konkurencijsku tvrtku.Shales & Miller 2002., str. 78. Do kraja 1990-ih, novi su članovi dobivali između 5000 i 5500 dolara po epizodi, što bi naraslo na 6000 $ u njihovoj drugoj sezoni i do 12 500 $ u petoj sezoni. Glumci mogli zaraditi i dodatnih 1500 $ po epizodi ako bi napisali skeč koji se emitirao.Mohr 2004., str. 81. 2001., Ferrell je postao najplaćeniji član SNL-a, zaradivši 350 000 $ u sezoni (otprilike 17 500 $ po epizodi). 2014. godine, Sasheer Zamata je dodana u glumačku postavu sredinom sezone nakon kritika da u emisiji nema nijedne afroamerikanke.<ref><ref><ref><!--